|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. vasario 26 d. |
| sprendimu Nr. T2-49 |

**KLAIPĖDOS MIESTO** **SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2020 METŲ ATASKAITA**

Klaipėdos miesto savivaldybės administracijos direktoriaus 2020 m. vasario 27 d. įsakymu Nr. AD1-285 patvirtintos Visuomenės sveikatos rėmimo specialiosios programos 2020 metų priemonės Klaipėdos miesto savivaldybėje:

|  |  |  |
| --- | --- | --- |
| **Eil. Nr.** | **Prioritetai / programos priemonės** | **Įvykdymas** |
| **Užkrečiamųjų ligų prevencija** |
| 1. | Žemo slenksčio paslaugų stacionaraus kabineto veikla | VšĮ Klaipėdos psichikos sveikatos centras 2020 m. vykdė žemo slenksčio paslaugų tęstines veiklas. Vykdant žemo slenksčio paslaugas, įgyvendinama Narkotinių ir psichotropinių medžiagų žalos mažinimo programa, kuri yra skirta Klaipėdos miesto gyventojams, vartojantiems švirkščiamąsias narkotines ir psichotropines medžiagas, jų artimiesiems bei netiesiogiai – visai miesto bendruomenei. Stacionariame kabinete per 2020 m. iš viso buvo užregistruoti 4640 švirkščiamųjų narkotikų vartotojų apsilankymų. Kabinete teiktos paslaugos**:** adatų ir švirkštų keitimas (per metus išduota 26224 švirkštai); dezinfekcijos priemonių dalijimas (išduota 39773 vnt.); prezervatyvų dalijimas (išduota 3474 vnt.); informavimas ir konsultacinė pagalba (2080 kartų); tarpininkavimas ir atstovavimas (2915 kartų); sveikatos mokymai ir švietimas (2179 kartai); tvarsliavos dalijimas; atrankinių greitųjų ŽIV tyrimų atlikimas (ištirtas 161 ŽIV testas (naujų neaptikta), 43 HBV testai (naujų neaptikta), 142 HCV testai (aptikti 68 nauji atvejai); besikreipiantys asmenys buvo konsultuojami prieš atliekant tyrimus ir po to supažindinami su tyrimo rezultatais. Išdalyta 2016 vnt. informacinių leidinių: „Švirkščiamųjų narkotikų saugesnio vartojimo vadovėlis“, „ŽIV diagnostika ir tyrimų reikšmė“, „Virusiniai hepatitai“, „Pagrindinės žinios apie ŽIV“. |
| 2. | Žemo slenksčio paslaugų mobilaus kabineto veikla | Žemo slenksčio paslaugų mobilus punktas veiklą vykdė gatvėse, narkotikų vartotojų susibūrimo vietose. Mobiliame punkte 2020 m. klientai apsilankė 2176 kartus, išdalyti 28066 švirkštai, 272 prezervatyvai, 6995 vnt. tvarsliavos, suteiktos 448 konsultacijos, surinkta 29640 panaudotų švirkštų. |
| 3. | Tuberkuliozės profilaktika | VšĮ Klaipėdos miesto poliklinika 2020 m. vykdydama tuberkuliozės prevencijos programą atliko MANTU testą 86 vaikams, rentgenografiškai patikrino 184 suaugusiuosius (nakvynės namų gyventojus, narkotikų vartotojus, asmenis, grįžusius iš įkalinimo įstaigų, nedraustus privalomuoju sveikatos draudimu asmenis).  |
| **Vaikų sveikatos gerinimas** |
| 4. | Programa „Vyresnysis draugas“ | Priemonę įgyvendino labdaros ir paramos fondas Dvasinės pagalbos jaunimui centras. Bendravimo (emocinių) sunkumų turinčių vaikų (7–17 m.) psichikos sveikatos stiprinimo paslaugos buvo vykdomos pagal metodiką „Vyresnysis draugas“. 2020 m. vykdant programą savanoriavo 29 asmenys, pagalba buvo teikiama 35 vaikams. Savanoriams organizuoti mokymai pagal „Big Brothers Big Sisters“ programos metodiką. Individualių vaikų susitikimų su mentoriais metu vyko pokalbiai apie patyriamus sunkumus, kūrybinė ir žaidybinė veikla. Susitikimų tikslas – padėti vaikams tobulinti socialinius įgūdžius, mokytis kurti prasmingus santykius su kitais žmonėmis, imti labiau pasitikiėti savimi ir jais besirūpinančiais suaugusiais.  |
| 5. | Užsiėmimai „Sveikos šeimos akademijoje“ | BĮ Klaipėdos miesto visuomenės sveikatos biuras (toliau – Biuras) 2020 m. organizavo užsiėmimus Biuro patalpose bei nuotoliniu būdu naudojant „Zoom“ vaizdo konferencijų ir pokalbių platformą būsimiems tėvams ir šeimoms, auginančioms mažylius. Įvyko 55 teoriniai-praktiniai užsiėmimai: „Gimdymas“, „Naujagimio ir kūdikio priežiūra“, „Naujagimio ir kūdikio maitinimas“, „Nėščiųjų ir vaikų dantų priežiūra“, „Pogimdyvinė depresija ir jaunos šeimos psichologija“, „Imunoprofilaktikos galimybės ir būtinybė“. Vidutiniškai viename užsiėmime dalyvavo 24 žmonės, bendras dalyvių skaičius – 1307 asmenys. Mankštose nėščiosioms ir kūdikių mankštose dalyvavo 1171 asmuo, įvyko 120 teorinių-praktinių užsiėmimų.  |
| **Saugios bendruomenės organizavimas ir užtikrinimas** |
| 6. | Psichologinės anoniminės pagalbos paslaugų teikimas | VšĮ Klaipėdos psichikos sveikatos centre veikia tarnyba „Vilties linija“. Tarnyba teikia skubią emocinę pagalbą bei informaciją telefonu asmenims, išgyvenantiems psichologines krizes. Tarnybos darbo laikas – kasdien nuo 20 val. iki 6 val. 2020 m. atsakyta į 4561 skambutį ir 119 laiškų, gautų internetu. Į tarnybą kreipėsi įvairaus amžiaus asmenys (nuo 10 metų iki daugiau nei 60 metų), kurie išgyvena įvairias problemas: savižudybės riziką (13,5 proc.), tarpusavio santykių sunkumus (29 proc.), priklausomybes (11 proc.), vienišumą (10 proc.), gyvenimo prasmę (8 proc.), fizinę sveikatą (7 proc.), finansinius sunkumus (6 proc.), psichikos sveikatos problemas (15,5 proc.).  |
| 7. | Gyvenamosios aplinkos kokybės tyrimai | Nacionalinė visuomenės sveikatos tyrimų laboratorija atliko 9 vaikų žaidimui skirtų smėlio dėžių parazitologinius tyrimus paplūdimiuose ir gyvenamojoje aplinkoje. |
| **Sveikos gyvensenos formavimas** |
| 8. | Visuomenės informavimas sveikatos klausimais | Biuras, įgyvendindamas priemonę, užtikrino visuomenės informavimą ir švietimą su sveikatinimu ir sveiko miesto idėjų platinimu susijusiais klausimais. Interneto svetainėje „Klaipėda – sveikas miestas“ viešinta informacija programos „Širdies ritmu“ dalyviams, informuota apie šiaurietiško ėjimo mokymus, žygius, senjorų vaikščiojimo grupes, paskaitas bendruomenei apie tinkamą mitybą, psichinę sveikatą, fizinį aktyvumą, konkursus ir akcijas bendruomenei. Išplatinti 9 naujienlaiškiai, išleistos padalomosios reprezentacinės priemonės su sveiko miesto logotipu ir kitos priemonės, skirtos sveiko miesto idėjų viešinimui. Parengti informaciniai pranešimai apie vykdomas sveikatos prevencines programas buvo transliuojami per radijo stotį „Laluna“. Pagaminti plakatai „Saugus poilsis pajūryje, „Fizinio aktyvumo rekomendacijos“, „Atsargiai – erkės“, lankstinukas „Panikos ataka“, skrajutės-plakatai „Ar moki teisingai rūšiuoti atliekas“, „Oro taršos poveikis sveikatai“. Siekiant supažindinti šeimas su nemokamai teikiamomis paslaugomis, sumaketuotas el. leidinys „Mes kuriame ateitį“. |
| 9. | Sveikatinimo mėnesiai | Šią priemonę įgyvendino Biuras. 2020 m. vyko praktiniai užsiėmimai „Sveikatinančios mankštos darbingo amžiaus žmonėms“ (155 užsiėmimai po 1 val., iš jų 30 užsiėmimų vyko nuotoliniu būdu ir 125 buvo kontaktiniai praktiniai užsiėmimai grupėje). Užsiėmimai vykdyti 2 kartus per savaitę rytais, dieną, vakarais, siekiant sudaryti sąlygas į veiklas įtraukti pagal įvairius darbo grafikus dirbančius gyventojus. Užsiėmimuose sudalyvavo 863 asmenys. Vykdant paslaugą „Šokiai darbingo amžiaus žmonėms“ užsiėmimai vyko šokių studijoje „Akredus“ bei nuotoliniu būdu naudojant „Zoom“ vaizdo konferencijų ir pokalbių platformą. Užsiėmimai vykdavo 2 kartus per savaitę, juose dalyvavo 627 asmenys. Pavasario–vasaros laikotarpiu po atviru dangumi 2 kartus per savaitę vyko bendruomenių mankštos, į 50 užsiėmimų atvyko 796 asmenys. Organizuoti konkursai „Judriausias darželis“ (dalyvavo 26 ikimokyklinio ugdymo įstaigos), „Judriausia įmonė“ (dalyvavo 4 įmonės), „Klaipėdos sveikiausia mokykla“ (dalyvavo 10 Klaipėdos miesto bendrojo lavinimo mokyklų). Akcijoje „Užkirsk kelią odos vėžiui“ gydytoja dermatologė per 6 dienas atliko tyrimus ir konsultavo nuotoliniu būdu 100 asmenų. Praktiniuose užsiėmimuose „Pokyčių savaitė“ darbingo amžiaus asmenims ir jaunimui dalyvavo 69 asmenys. Organizuoti seminarai Klaipėdos miesto kūno kultūros mokytojams, pradinių klasių pedagogams, specialistams, dirbantiems fizinio aktyvumo srityje. Seminaruose, vykusiuose naudojant „Zoom“ platformą, dalyvavo 148 asmenys. Klaipėdos miesto suaugusių gyventojų sveikos mitybos mokymuose dalyvavo ikimokyklinio ugdymo įstaigose dirbantys virėjai ir mokytojų padėjėjai. Jiems buvo perteikiamos žinios, kaip pagaminti kokybiškesnį ir sveikatai palankesnį maistą, kokios mitybos sąsajos su lėtinėmis ligomis. Seminare apie psichoaktyvių medžiagų poveikį ir žalą dalyvavo 131 klaipėdietis, besidominantis šios temos aktualijomis.  |

**I SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS**

|  |  |  |
| --- | --- | --- |
| **Eil. Nr.** | **Savivaldybės visuomenės sveikatos rėmimo specialiosios programos lėšų šaltiniai** | **Surinkta lėšų, tūkst. Eur** |
| 1. | Savivaldybės biudžeto lėšos | 30,0 |
| 2. | Savivaldybės aplinkos apsaugos rėmimo specialiosios programos lėšos | 118,0 |
| 3.  | Savanoriškos fizinių ir juridinių asmenų įmokos |  |
| 4.  | Kitos lėšos |  |
| 5. | Lėšų likutis ataskaitinių biudžetinių metų pradžioje | 29,2 |
| **Iš viso:** | **177,2** |

**II SKYRIUS**

**SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS VYKDYTOS PRIEMONĖS**

|  |  |  |  |  |
| --- | --- | --- | --- | --- |
| **Eil. Nr.** | **Programos / priemonės poveikio sritis** | **Vykdytų savivaldybės visuomenės sveikatos programų, priemonių skaičius** | **Skirta lėšų, tūkst. Eur** | **Panaudota****lėšų, tūkst. Eur** |
| 1 | 2 | 3 | 4 | 5 |
| 1. Savivaldybės kompleksinės programos |
| 1.1. |  | 1 |  |  |
| 2. Savivaldybės strateginio veiklos plano priemonės |
| 2.1. | Užkrečiamųjų ligų prevencija ir kontrolė | 3 | 68,4 | 59,3 |
| 2.2. | Aplinkos sveikata (triukšmo prevencija, geriamojo vandens, maudyklų vandens stebėsena) | 1 | 1,8 | 0,2 |
| 2.3. | Psichikos sveikatos stiprinimo (smurto, savižudybių prevencija, streso kontrolė ir kt.) | 1 | 37,2 | 37,2 |
| 2.4. | Kitos sritys (vaikų sveikatos gerinimas) | 2 | 19,7 | 19,3 |
| 3. Bendruomenių vykdytų programų / priemonių rėmimas |
|  |  |  |  |  |
| 4. Kita |
| 4.1. | Sveikos gyvensenos formavimas | 2 | 50,1 | 49,9 |
|  |  | **Iš viso lėšų:** | **177,2** | **165,9** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_